b'\n_START_ARTICLE_\nMassey Ferguson\n_START_SECTION_\nHist\xc3\xb2ria\n_START_PARAGRAPH_\nLa firma fou fundada el 1847 a Newcastle,Ont\xc3\xa0rio (Canad\xc3\xa0) per Daniel Massey com la "Newcastle Foundry and Machine Manufactory". La companyia comen\xc3\xa7\xc3\xa0 fabricant algunes de les primeres m\xc3\xa0quines de segar i batre mec\xc3\xa0niques del m\xc3\xb3n, primer ensamblant parts provinents dels Estats Units i, eventualment, dissenyant i fabricant els seus propis equips._NEWLINE_La firma fou expandida per Hart Almerrin Massey qui la renombr\xc3\xa0 com a "Massey Manufacturing Co." i el 1879 es trasllad\xc3\xa0 a Toronto on es convert\xc3\xad en l\'empresa amb m\xc3\xa9s treballadors de la ciutat, comen\xc3\xa7ant a vendre els seus productes internacionalment tot beneficiant-se dels incentius estatals per competir amb els productes dels Estats Units._NEWLINE_El 1891, Massey es fusiona amb la "A. Harris, Son & Co. Ltd." per esdevenir la "Massey-Harris Co.", el major fabricant d\'equips agr\xc3\xadcoles de l\'Imperi brit\xc3\xa0nic. El 1910, la companyia expandeix les seves f\xc3\xa0briques als Estats Units, sent la primera multinacional canadenca, introduint la primera m\xc3\xa0quina de segar i batre autopropulsada i un dels primers tractors de tracci\xc3\xb3 integral._NEWLINE_El 1953, la companyia es fusiona novament, aquest cop amb la "Ferguson Company" i s\'anomena "Massey-Harris-Ferguson", abans de prendre el seu nom actual l\'any 1958, per\xc3\xb2 r\xc3\xa0pidament comen\xc3\xa7aren els problemes financers degut a una major compet\xc3\xa8ncia internacional i una disminuci\xc3\xb3 de la import\xc3\xa0ncia de l\'agricultura a l\'economia mundial._NEWLINE_Tot i aix\xc3\xad, en aquesta \xc3\xa8poca Massey-Ferguson estava venent un 25% m\xc3\xa9s de tractors que els seus competidors m\xc3\xa9s propers. Des de 1962, Massey-Ferguson ha estat la marca l\xc3\xadder en tractors i avui dia s\'estima que hi ha m\xc3\xa9s tractors Massey-Ferguson al m\xc3\xb3n que qualsevol altre marca.'